Missatge: El Ciudad Ros Casares València, nou campió d'Europa (52-65)El conjunt valencià, que ha completat uns últims 15 minuts extraordinaris a Istanbul, ha sabut capgirar un partit que perdia per cinc punts de diferència ÀLEX GOZALBO Istanbul | Actualitzada el 01/04/2012 21:22El Ciudad Ros Casares ha superat el Rivas Ecópolis (52-65) a la final de l'Eurolliga Femenina i és el nou campió d'Europa. El conjunt valencià, que ha completat uns últims 15 minuts extraordinaris a Istanbul, ha sabut capgirar un partit que perdia per cinc punts de diferència i apuntar-se, així, el seu primer títol a la màxima competició europea. Conscient que el Rivas Ecópolis havia començat els tres partits de la final a vuit imposant un ritme tranquil, obligant els rivals a jugar en cinc contra cinc, el Ciudad Ros Casares ha començat el partit a gran velocitat. Sílvia Domínguez ha anotat sis dels primers vuit punts del seu equip, que ràpidament ha aconseguit una renda de sis punts (6-12). El Rivas Ecópolis s'ha sabut refer i, a poc a poc, ha anat allargant les seves possessions. La tàctica ha servit al conjunt madrileny per obtenir una renda de cinc punts (35-30) en un partit que ha arribat al descans amb 37-33. Quan perdia per cinc punts de diferència, el conjunt valencià ha recuperat el comandament del partit apostant per Sancho Lyttle en atac i completant el tercer període amb un parcial de 0-8 (48-51).La defensa ha estat clau per a la victòria del Ciudad Ros Casares, que en el darrer quart, en què ha aparegut el talent ofensiu de Maya Moore, ha aconseguit una renda definitiva d'onze punts (52-63) a menys de tres minuts per al final.
Emocions: no emotion

Resposta: Estava cantat que guanyaria el Ros Casares, que arribés a la final el Rivas fou una sorpresa. No es pot comparar el pressupost d'un i l'altre.
Emocions: surprise, distrust, joy